en en de en en en sw jv en de en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de hbs_lat gu gu gu en gu gu gu en gu gu gu gu en gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Bhunga Is A Wonderful Combination Of Kutchi Art And Public Engineering Skills
‘કચ્છીકલા અને લોક ઇજનેરી કૌશલ્યનો અદભૂત સમન્વયઃ ભૂંગા’
divyabhaskar.com | May 29, 2017, 03:43 AM IST
અમદાવાદ:દરેક પ્રદેશની કે વિસ્તારની એક આગવી સંસ્કૃતિ અને આગવી કલા હોય છે. જેમ કે દક્ષિણ ભારતના નૃત્યો, બંગાળ-મહારાષ્ટ્રના સંગીત અને સાહિત્ય, ગુજરાત અને રાજસ્થાનના ગરબા, ઉત્તરપ્રદેશમાં હાળી અને પંજાબ-હરિયાણામાં વૈશાખી જેવા તહેવારો ઉપરાત અનેક પ્રકારની આગવી વિશિષ્ટાઓ હોય છે. આજ રીતે ગુજરાતના કચ્છની અનેક વિશેષતાઓ પૈકીની એક છે. ભૂંગા...
ભૂંગા એટલે તે ગાર માટીના બનેલા ઝૂંપડા પણ આપણા દેશી ઝૂંપડા અને કચ્છના ભૂંગામાં બહુ મોટો તફાવત હોય છે. ભૂંગા ભલે ગાર માટી અને વાંસના બનેલા હોય પરંતુ તેને ઝૂંપડા તો ક્યારે ના કહી શકાય. આ ભૂંગાનો આકાર ગોળ અને તેની દિવાલો અંદર અને બહાર બંને તરફથી ગાર માટી, ઘાસ અને લત વાંસની બનેલી હોય છે. આ ભૂંગાની બનાવટમાં એવું ઇજનેરી કૌશલ્ય પ્રયોજવામાં આવ્યું હોય છે કે તેમાં સખત ઉનાળામાં 46 ડીગ્રી. સે. તાપમાનમાં પણ ભૂંગાની અંદર બફારો કે ગરમી નથી લાગતી, પણ ઠંડક લાગે છે. જ્યારે શિયાળામાં બે અંશ સે. તાપમાને અંદર હુંફાળું વાતાવરણ હોય છે.
કચ્છ જિલ્લો રણ પ્રેદશનો વિસ્તાર હોવાથી અહીંનું જીવન વિષમ છે. નહિવત વરસાદ, ઉનાળામાં ભારે તાપ અને શિયાળામાં અસહ્ય ઠંડી. રોજીરોટી માટે ખેતી સહિત અનેક સાધનો ઉપલ્બધ છે. અહીં વિષમ આબોહવા સામે ભૂંગા લોકોને રક્ષણ આપે છે. આ ભૂંગાઓ ખાસ કરીને કચ્છના રણ વિસ્તારમાં વધુ જોવા મળે છે. ભૂંગા તો વર્ષો પહેલાં હાલના રહેતા મલિકાના વડવાઓએ બનાવેલા હાય છે. તેનું દર વર્ષે નવીનીકરણ અને રંગરોગાણ કરવામાં આવે છે.
આગળની સ્લાઇડ્સમાં વાંચો, ઉચ્ચકક્ષાના કલાકારોની બરાબરી કરે તેવી કલાનો નમુનો....
ઉચ્ચકક્ષાના કલાકારોની બરાબરી કરે તેવી કલાનો નમુનો
સ્ત્રીઓ દર દિવાળી પહેલા ભૂંગાની અંદર અને બહારની દિવાલો પર જુની ગાર માટીને ઉખેડી નવેસરથી ગારનું લીંપણ કરે છે. ગાર સુકાયા બાદ સ્ત્રીઓ અંદરના ભાગે સુશોભન, રંગોળી, ચિત્રો અને ડિઝાઇનો દોરે છે. આ કલાની બધી કૃતીઓ કોઇપણ લપેડા નથી હોતા પરંતુ ઉચ્ચકક્ષાના કલાકારોની બરાબરી કરી શકે તેવી કલાનો નમુના જોવા મળે છે. ભૂંગામાં રહેતા જત પરિવારોની સ્ત્રીઓ મોટાભાગે ભરત ગુથણની કલામાં માહેર હોય છે. તેઓ ભરતકામના એવા અદભૂત નમુના બનાવે છે કે ઘણીવાર તો કપડાના એક ટુકડા પર એક આખું વર્ષ ભરતકામ ચાલે છે.
આગળની સ્લાઇડ્સમાં વાંચો, વિદેશીઓને હોટલ કરતા ભૂંગામાં રહેવાનું વધારે પસંદ...
વિદેશીઓને હોટલ કરતા ભૂંગામાં રહેવાનું વધારે પસંદ
ભૂંગાની અદભૂત વાત તો એ છે કે, 2001માં કચ્છ ભૂકંપમાં જ્યારે મોટાભાગના મકાનો, રહેણાંક અને બિલ્ડીંગોને અસર થઇ હતી ત્યારે અનેક માણસોની જાનહાની થઇ હતી. ત્યારે કચ્છનો એક પણ ભુંગો પડી ભાગ્યો ન હતો. અને ભૂંગામાં રહેનાર કોઇ માનવીને ઇજા પણ થઇ ન હતી. કચ્છમાં ભૂકંપ બાદ ઘોરડો (રણ)માં તો બધેજ ભૂંગા બન્યા હતા.
હવે તો ડિઝાઇનર અને કલાત્મક ભૂંગાઓ બની રહ્યા છે. કચ્છમાં આવતા વિદેશીઓ પણ હોટલમાં રહેવા કરતા ભૂંગામાં રહેવાનું વધારે પસંદ કરે છે. આ કારણે કેટલીક ફાઇવસ્ટાર હોટેલો ભૂંગામાં ફેરવાઇ ગઇ છે. ધોળાવિરા કે જે હડપ્પન સંસ્કૃતિ માટે જાણીતી છે. ત્યાં 11 ભૂંગાવાળી અધતન હોટલ આવેલી છે. જમવા માટે ડાયનીંગ હોલ માત્ર સિમેન્ટનો છે. કચ્છના પશ્ચિમના હોડકા ગામે તથા ભુજ પાસેના રૂદ્રમાતાના મંદિર પાસે પણ ભૂંગામાં હોટેલ બનાવાઇ છે. કચ્છના રણનો ભારે પવનો, વાવાઝોડા, ભારે તાપ અને ભંયકર ઠંડીમાં પણ વર્ષો સુધી ટકી રહેનારા ભૂંગા કચ્છી લોક ઇજનેર કૌશલ્યનો અદભૂત નમુનો છે.
આગળની સ્લાઇડ્સમાં જુઓ વધુ તસવીરો....
(Gujarat Ni Gupshup Gujarati News) સાથે જોડાયેલા અન્ય (Gujarat Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Bhunga Is A Wonderful Combination Of Kutchi Art And Public Engineering Skills
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.